# Carex hostiana

Carex hostiana ihiaren antzeko belar landarea da, Carex generoan dagoena. Europako eta Kanadako larreetan eta mendialdeko hezegunetan aukitzen da, baita Euskal Herrian ere.

## Taxonomia

Augustin Candolle suitzar botanikariak deskribatu zuen zentziarako Catalogus Plantarum Horti Botanici Monspeliensis liburuan (1813). Carex flava espezie-konplexuan sartzen da.
Ez da ezagutzen Carex generoaren izenaren jatorria. Espeziearen hostiana izenak Nicolaus Thomas Host (1761–1834) botanikari austriarrari egiten dio omenaldia.
Carex hornschuchiana Hoppe sinonimoa da.

## Deskribapena

Landare soroplitsua da, errizoma duena, korapiloen arteko luzera desberdinekin. 20-50 cm altuerako zurtoin lisoak ateratzen ditu, trigonoak direnak.
Hosto estuak eta luzeak ditu. 2-5 mm-ko zabalera dute eta zurtoinak baino laburragoak dira. Lauak izan ohi dira edota batzuetan gila leun bat dute, eta puntadunak dira. Kolore berde bizikoak dira.
Infloreszentziek sexu bakarreko buruak osatzen dituzte. Buru arrak bakarka agertzen dira eta 10-20x2-4 mm neurriko fusiformeak dira. Lore bakoitzak 3-4 mm neurtzen ditu eta obalatua da, kolore gorri-marroia duena eta azal zuria. Buru emeak bikoteka edo hirukoteka agertzen dire eta borobiltsuagoak dira, 8-20x4-6 mm. Lore emeak handiagoak dira, 5-7 mm.
Fruitua akenio bat da, 2-3x1-1,4mm nertzen duena, arrautza itxurakoa eta trigonoa.

## Habitata

Itsas mailatik 200-1.200 metrotako altueran aurkitzen da. Larre hezeak eta zohikaztegiak atsegin ditu, azido samarrak direnak, pH 5,5-6,5 dutenak, baina kareharrizko lurzortan ere haz daiteke. Hezegunetan lurzorua egonkortzen laguntzen duen espeziea da.

## Ugalketa eta bizi zikloa

Maiatzean eta ekainean izaten du loraldia. Haziak ez dira asko aldentzen landarea dagoen tokitik. Landare hemikriptofitoa da, hau da, neguan zati aereoa galtzen du eta udaberrian errizomak zurtoin berriak ematen ditu.

## Mehatxuak

Europan nahiko zabaldurik badago ere Iberiar penintsulan oso urria da, iparraldean soilik azaltzen da; Lugon, Ourensen, Kantabrian, Burgosen, Sorian eta Euskal Herriari dagokionez Nafarroan (lau hezegune zehatzetan, Jauregiaroztegi, Belate, Arxuri eta Eito), Gipuzkoan (Aizkorri mendian) eta duela gutxi Arabako Kapildui mendian aurkitu da. Populazio isolatuak eta txikiak izateagatik sailkatu da "kaltebera" gisa Nafarroan bezala EAEn.

## Iruditegia

* Infloreszentzia arra.
* Infloreszentzia emea
* Zurtoina.
* Errizoma.

## Erreferentziak

* 1 2 (Gaztelaniaz) «Carex hostiana DC.» www.gbif.org (Noiz kontsultatua: 2024-12-27).
* ↑ «Mehatxatuak - Flora eta fauna - Gipuzkoako Foru Aldundia» ORAIN Gipuzkoa (Noiz kontsultatua: 2024-12-27).
* ↑ (Ingelesez) Hedrén, Mikael. (2004-02-01). «Species delimitation and the partitioning of genetic diversity – an example from the Carex flava complex (Cyperaceae)» Biodiversity & Conservation 13 (2): 293–316. doi:10.1023/B:BIOC.0000006499.20169.f9. ISSN 1572-9710. (Noiz kontsultatua: 2024-12-27).
* ↑ «Scheda IPFI, Acta Plantarum Carex_hostiana» www.actaplantarum.org (Noiz kontsultatua: 2024-12-27).
* ↑ «Flora Vascular - Toda la informaci�n detallada sobre la Flora Vascular | - Especie: Carex hostiana | BioScripts.net» www.floravascular.com (Noiz kontsultatua: 2024-12-27).
* 1 2 3 4 5 6 7 (Gaztelaniaz) Valderrey, Juan Luis Menéndez. «Carex hostiana DC.» Naturaleza y turismo (Noiz kontsultatua: 2024-12-27).
* ↑ (Ingelesez) «Carex hostiana» PictureThis (Noiz kontsultatua: 2024-12-27).
* 1 2 Wolfram Schultze-Motel:. (1980). Familie Cyperaceae. In: Gustav Hegi: Illustrierte Flora von Mitteleuropa.. 3. Auflage, Band II, Teil 1. Verlag Paul Parey, Berlin und Hamburg, 239–241 or. ISBN 3-489-54020-4..
* ↑ (Ingelesez) «Descubre los Increíbles Beneficios de Carex hostiana para Mejorar Tu Jardín» PictureThis (Noiz kontsultatua: 2024-12-27).
* ↑ «Art Info» www.infoflora.ch (Noiz kontsultatua: 2024-12-27).
* 1 2 3 Asun Berastegi Gartziandia eta Enara Rabina del Río. (2015). Carex hostiana DC.. Gobierno Abierto de Navarra.
* 1 2 Bases técnicas para la redacción de los PLANES DE RECUPERACIÓN de la flora considerada "en PELIGRO CRÍTICO DE EXTINCIÓN" en la lista roja de la flora vascular de la CAPV. Ihobe, Departamento de Medio Ambiente, Planificación Territorial, Agricultura y Pesca, 33 or..

## Kanpo estekak

* Datuak: Q164838
* Multimedia: Carex hostiana / Q164838
* Espezieak: Carex hostiana